cyanic-selkie/wikianc huggingface dataset:
Тектоник хавтан
Эх газар шилжих (хөвөх) тухай таамаглал
Гэвч энэ таамаглал төдийлөн дэмжигдсэнгүй. Учир нь Вегнер тив шилжих механизмыг, өөрөөр хэлбэл үйлчлэх хүчийг тайлбарлаж чадаагүй ба геологичид, Дэлхий нь хэдийгээр хатуу царцдас, шингэн цөмтэй боловч эх газрын чулуулаг, түүнээс илүү хүнд, их нягттай далайн царцдас дээгүүр шилжиж боломжгүй гэж үзэж байв. Английн геологич Артур Холмс 1920 онд Вегнерийн таамаглалын баталгаа нь далайн ёроолд байгаа гээд, 1928 онд манти дахь конвекцийн урсгал тив шилжихэд нөлөөлдөг хүч гэж үзжээ.
Плит тектоникийн онолын суурь
1950-иад онд хийгдсэн дараа дараагийн судалгаагаар Далайн ёроолын асар том талбайн соронзон зураглалыг хийж гүйцэтгэсэн ба Далайн голч нурууны хоёр талаар, тэгш хэмтэй байрлах чулуулгийн соронзон орны чиглэл (соронзон орны туйл) нь "зебра-маягийн" зүй тогтолтойг (хожим "туузлаг соронзон гажил" гэж нэрлэсэн) тогтоов.
Энэхүү туузлаг соронзон гажил нь Далайн царцдас шинээр үүсэж байгаагийн баталгаа болсон ба үр дүн нь 1956 онд Тасманид болсон бага хурал дээр "Дэлхий тэлэх онол" нэртэйгээр хэлэлцэгджээ. Далайн голч нуруу нь структурын хувьд хэврэг бүс бөгөөд энэ бүсийн дагуу Дэлхийн гүнээс магм бялхан гарч, царцан шинээр Далайн царцдас үүсэж байна гэсэн таамаглал дэвшүүлсэн байна. Энэ процессыг сүүлд "далайн царцдас тэлэх" буюу "далайн царцдас шинээр үүсэх" гэж нэрлэсэн болно. Уг таамаглал дараахи баримтууд дээр үндэслэгдэнэ.
1962 онд, Америкийн геологич Харри Хесс, Роберт Диец нар эх газар нь далайн царцдас дээгүүр хөвдөггүй, харин далай болон эх газрын царцдас нь хамтдаа шилждэг гэж үзжээ. Х.Хесс, Р.Диец нар хэрэв далайн царцдас голч нурууны дагуу шинээр үүсэж, дэлхийн царцдас ихсэж байгаа бол хаа нэгэн газар Дэлхийн гүн рүү живж байгаа гээд энэ царцдас живж буй газар нь Номхон далайн савын ирмэг орчим, гүн усны ховил гэж үзсэн байна. Өөрөөр хэлбэл Атлантын далай тэлж, Номхон далай агшиж байгаа буюу Далайн царцдас Номхон далайн гүн усны ховилын дагуу Дэлхийн гүн рүү живж, Атлантын далайн голч нурууны дагуу магм бялхан царцаж, царцдас шинээр үүснэ гэжээ. Хессийн энэ таамаглал нь далайн ёроолд яагаад бага хурдас хуримтлагддаг, эх газрынхаас яагаад хамаагүй залуу байдаг зэргийг үндсэнд нь тайлбарласан байна. Мөн тэр жил, Роберт Коатс Алеутын арлууд дахь субдукц, арлан нумыг тодорхойллоо. 1967 онд, Жейсон Морган Дэлхийн гадаргуу нь 12 плитээс тогтох ба тэдгээр нь бие биетэйгээ харьцангуйгаар хөдөлдөг гэсэн санааг дэвшүүлэв. Хоёр сарын дараа 1968 онд, Францын геологич Ле Пишон 6 плит, тэдгээрийн хөдөлгөөний чиглэл бүхий загвар боловсруулжээ.
1960-аад оны сүүл гэхэд плит тектоникийн онол бүх нийтээр зөвшөөрөгдсөн ба геологийн шинжлэх ухаанд шинэ эргэлт болсон байна.
Плитийн хил заагийн төрөл
Плитүүд бие биетэйгээ харьцангуйгаар өөр чиглэлд хөдлөх ба үүнээс үүдэн үүсэх газрын гадаргуу нь ондоо байна. Плитийн гурван төрлийн зааг ялгана: Ойртох буюу мөргөлдөх зааг (конвергент) Холдох буюу тэлэх зааг (дивергент) Идэвхигүй зааг (трансформ)
Трансформ (идэвхигүй) зааг
Трансформ хагаралын дагуу плитүүд бие биенээ түлхэх, гулсах байдлаар харицлан үйлчлэлцэж байгаа нөхцөлд үүсэх зааг юм. Энэ тохиолдолд плитүүдийн харьцангуй хөдөлгөөн нь хэвтээ чиглэлд байна. Ихэнхи трансформ заагууд нь бие биенээ ихээхэн хүчээр түлхэж, өндөр даралт дор орших ба энэ энерги чөлөөлөгдсөн үед газар хөдлөлт явагдана.
Энэ заагийн нэг жишээ Хойд Америкийн баруун эрэг дэх Сан Андреас хагарал юм. Энэ бүс нь нийлмэл хагаралын бүс бөгөөд, энэ заагийн дагуу Номхон далайн ба Хойд Америкийн плитүүд хиллэнэ.
Дивергент (холдох) зааг
Энэ заагийн дагуу хоёр плит бие биенээсээ холдон нүүнэ. Уг хилийн дагуу үүсэх хоосон орон зайг Дэлхийн гүнээс гарч ирэх хайлмал магмын бүтээгдэхүүнүүд дүүргэн, шинээр царцдас үүсгэнэ. Дивергент буюу холдох зааг үүсэх гол шалтгааныг халуун цэгийн ойлголтоор тайлбарлаж байна. Энэ нь манти дахь босоо чиглэлийн хэт их эргэлт нь астеносферийн ихээхэн хэмжээний халуун материалыг газрын гадаргууд ойрхон авчирах ба үүнээс үүдсэн кинетик энерги литосферийг задалж, плитүүдийг хоёр тийш нь шилжүүлдэг гэж үздэг байна.
Далайд үүссэн дивергент заагийг "Далайн голч нурууны систем" гэх ба эх газарт үүссэнийг нь "Рифтийн хөндий" гэж нэрлэнэ. Дивергент заагийн дагуу (ялангуяа далайд), түүнд хөндлөн чиглэлд, трансформ хагаралууд үүснэ. Эдгээр трансформ хагаралууд нь далайн ёроолын газар хөдлөлтийн эх үүсвэр болно.
Далайн голч нуруу нь далайн ёроол тэлэх таамаглалын (плит тектоникийн онол) баталгааны нэгэн гол хэсэг юм. Агаарын соронзон зураглалаар далайн голч нурууны хоёр талаар, тэгш хэмтэй байрласан, хоорондоо урвуу соронзон гажил бүхий чулуулгийн үеүүдийг илрүүлж, үе тус бүрийн насыг соронзон гажил дээр нь тулгуурлан тогтжээ. Энэхүү урвуу соронзон гажил бүхий үеүүд нь цаг хугацаа ба орон зайн хувьд хоорондоо таарч байсан байна. Өөрөөр хэлбэл, тодорхой хугацаанд голч нурууны дагуу гүнээс хайлмал магм гарч ирэн царцах ба энэ нь голч нурууны дагуу нэгэн үе үүсгэнэ. Энэ үе тодорхой чиглэл бүхий соронзон гажилтай байна. Царцдас тэлэх явцад дараагийн магм гарч ирэн хөрж, дараагийн шинэ, залуу үеийг үүсгэнэ. Энэ үе мөн тодорхой чиглэл бүхий соронзон гажилтай байна. Энэ мэтээр далайн голч нурууны төвөөс хоёр тийш, тэгш хэмтэй, харилцан урвуу соронзон гажилтай, чулуугийн үеүүд үүснэ. Голч нурууны төвд хамгийн залуу үе байх ба түүнээс холдох тусам чулуулгийн нас хөгширдөг байна.
Конвергент (ойртох) зааг
Энэ төрлийн заагийг "Идэвхитэй зааг" гэж нэрлэх нь бий. Энэ төрлийн заагуудын шинж чанар нь ямар төрлийн царцдас бүхий плитүүд мөргөлдөж байгаагаас хамааран өөр байна. Хүнд далайн царцдас, хөнгөн, нягт багатай эх газрын царцдастай мөргөлдөх үед далайн царцдас нь эх газрын царцдас доогуур шургаж, субдукцийн бүс үүсгэнэ. Эх газар талд уулс үүсэх ба далай талд гүн усны ховил (хотгор) үүснэ. Үүний нэг жишээ нь Өмнөд Америкийн баруун эрэг орчмын далайн Наска плит, эх газрын Өмнөд Америкийн плит доогуур шургах үзэгдэл юм.
Палайн царцдас бүхий хоёр плит мөргөлдөх үед арлан нум үүсгэнэ. Арлан нумын дагуу галт уулын гинж бий болно. Арлан нумын өмнө талд гүн ус бүхий тэнгис үүснэ. Үүний нэг жишээ бол Япон ба Алетаугийн арлууд юм.
Плитийн шилжилт үүсгэгч хүч
Геологичид плитийн хөдөлгөөн үүсгэгч хоёр үндсэн хүчин зүйл бол мантийн конвекц ба хүндийн хүч гэж үзэж байна. Тектоникийн плитүүд (литосфери) нь астеносфери дээгүүр хөвөх боломжтой байна. Учир нь астеносфери нь харьцангуй хэврэг, өөрөөр хэлбэл шингэн, зууралдлага багатай байдаг бол литосфери нь астеносферитэй харьцуулахад нягт ихтэй байна. Харин мантиас ялгарах дулаан нь (мантийн конвекц) плитүүдийг хөдөлгөх энергийн үндсэн эх үүсвэр юм. Одоо баримталж буй ойлголтоор бол (энэ нь зарим талаар маргаантай байгаа) Далайн голч нуруунд шинээр үүсэх далайн царцдасын нягт, доор байх астеносферийн нягтаас бага байна. Аажмаар далайн царцдас хөрж, зузаарах ба нягт нь астеносферийн нягтаас их болоход субдукцийн бүсэд далайн царцдас манти руу живнэ. Астеносфери нь харьцангуй хэврэг (харьцангуй шингэн, зууралдлага багатай) тул плитүүд субдукцийн бүс рүү шилжих боломжтой олгоно.
Алуурчин халим
Алуурчин халим, мөн сэлэмт халим (Orcinus orca) нь Шүдэт халимын дэд багийн хөхтөн амьтан юм. Хүйтэвтэр усанд дуртай ч дэлхийн бүхий л далайд тархан амьдрах ба Газар дундын тэнгис, Арабын тэнгист ч таарна. Идэш тэжээл болох амьтад олноор нь хойд туйлын ойролцоох далайн булан, эрэг хавиар элбэг амьдарна.
6 сарын 26
6 сарын 26 нь Григорийн тооллын жилийн 177 дахь (өндөр жил бол 178 дэх) өдөр юм. Мөн он дуустал 188 өдөр үлдэж байна.
Алуурчин халим
Анатоми
Нуруун хэсэг нь хар, гэдэс өехий тал нь цагаан, мөн нүдний дээд талд цагаан хэсэгтэй. Эр алуурчин халим 6-8 м урт, 6 т жинтэй, эм нь 5-7 м урт, 3-4 т жинтэй байна. Хамгийн том алуурчин халим 9.8 м урт, 10 т жинтэй байв.
6 сарын 26
Үйл явдлууд
Мөн 1945 оны энэ өдөр Сан-Францискод болсон чуулганаар 50 улсын төлөөлөгч санал нэгтэйгээр НҮБ-ын дүрмийг баталсан байна.
1977 оны энэ өдөр Америкийн Индианаполист Элвис Пресли сүүлчийнхээ концертыг тогложээ.
Алуурчин халим
Анатоми
Энэ халим нь нилээд хөдөлгөөнтэй амьтан бөгөөд усны мандалаас дээш үсрэн цойлох, толгой хэсгээ уснаас дээш гарган орчин тойрноо ажиглах гэх мэт олон янзын үйлдэл ажиглагдаад байна. Хамгийн дээд хурд нь 82 км/ц сэлэх ба энэ нь усан доторх хөхтөн амьтдын дотор хамгийн хурданд тооцогдоно. Мөн хоол тэжээл хайн нэг өдөрт 100 км гаруй зай туулах нь бий.
6 сарын 26
Үйл явдлууд
1979 оны энэ өдөр домогт боксчин Мохаммед Али зодог тайлж буйгаа зарлав.
Алуурчин халим
Идэш тэжээл
Алуурчин халим нь мах идэштэн бөгөөд байгаль дээр хүнээс өөр дайсангүй гэгддэг. Янз бүрийн төрлийн амьтан барьж идэх ч, хэрэгцээгүй үед дайрж хороох явдалгүй. Гэвч далайн хав зэргийг баричхаад усны мандал дээр чулуудан, цохиж шидэх зэргээр хэтэрхий тарчлаах явдал байдаг. Гэхдээ энэ нь үр зулзагандаа аюулгүй ан хийх дасгал сургууль хийлгэхийн тулд муужруулж байгаа хэмээгддэг. далайн эрэгт буй далайн хав, далайн арслан зэргийг барих үед эрэгрүү хэтэрхий гараад далайруу буцаж чадалгүй үхэх тохиолдол бий. Гэхдээ энэ тухай нарийн тодорхой хариу олдоогүй байна.
Мөн алуурчин халим нь жижиг загас, усны шувуу, оцон шувуу, далайн гахай, цагаан баавгай, аврага загас (акул) бусад төрлийн халимыг ч авладаг байна. Амандаа хийсэн загасыг буцааж гарган түүнийг нь идэхээр цугласан цахлайг барьсан гэсэн мэдээлэл бий. Бас далайн гүнд олдсон, үхсэн халимын сэг идэж буйг нь бичсэн бичлэг байдаг. Хэд хэдээр нийлээд өөрөөсөө хавьгүй том кашалот, хөх судалт халим барьдаг байна. Хамгийн дуртай идэш нь халимны хэл болон хошуун хэсэг бөгөөд биеийн бусад хэсгийг нь идэлгүй орхих явдал байдаг. Мөн өөртэй нь адил махчин аварга цагаан загасыг ч дайрдаг аж. Харин хүнрүү дайрах нь тун ховор, хэрэв дайрсан тохиолдолд хар бараан шумбах хувцастай хүнийг далайн хавтай андуурсан гэгддэг. Сүргийн аль нэгэнд аюул, хохирол учруулбал өшөө авах явдал байдаг байна. Бусад тохиолдолд хүнийг идэш тэжээл гэж тоодоггүй хэмээн үздэг.
Наран хөмрөг
Наран хөмрөг (Emberiza yessoensis) нь Хөмрөгийнхөн овгийн шувуу юм. Тэд Хятад, Монгол, Хонконг, Япон, Хойд Солонгос, Өмнөд Солонгос, Орос зэрэг улсын нутагт таарна.
Алуурчин халим
Амьдрал
Эм халим 15 нас хүрээд нас бие гүйцэх ба 15-18 сар зулзагаа тээдэг. Эр халим мөн 15 хүрээд нас бие гүйцдэг ч ихэнхдээ 21 хүрж байж үржилд ордог аж. Эр халим дунджаар 30, хамгийн урдаа 50 наслах бол эм нь 50 орчим, хамгийн удаандаа 80 хүртэл насалдаг.
Наран хөмрөг
Ангилал:Хөмрөгийнхөн Ангилал:Монгол орны шувууд
Алуурчин халим
Цахим холбоос
Ангилал:Далайн гахай
6 сарын 26
Үйл явдлууд
1994 оны энэ өдөр “Майкрософт” компани MS-DOS системийн худалдааг зогсоосноо албан ёсоор зарлав.
2015 оны энэ өдөр АНУ-ын Дээд шүүхээс Америкийн бүх мужид ижил хүйстнүүдийн гэрлэлтийг хүлээн зөвшөөрчээ.
Тэмдэглэлт баярууд
Өнөөдөр Эрүүдэн шүүлтэд хохирогчдыг дэмжих олон улсын өдөр тохиож байна. Улс орнуудаас Азербайжанд Зэвсэгт хүчний өдөр, Мадагаскарт Тусгаар тогтнолын өдөр, Румынд Төрийн далбааны өдөр, ӨАБНУ-д Эрх чөлөөний баярын өдөр юм.
Тектоник хавтан
Плитийн шилжилт үүсгэгч хүч
Субдукц нь хэдийгээр плитийн хөдөлгөөнд гол нөлөө үзүүлэх боловч бүх процессыг тайлбарлаж чадахгүй байна. Жишээ нь, Өмнөд Америкийн плит хашаа ч субдукцладаггүй боловч нүүж байна. Евразийн плит ч үүнтэй адил юм.
Хоёр болон гурван хэмжээст сейсмийн томографийн судалгаагаар манти нь хэвтээ чиглэлийн дагуу нягтын ялгаатай болохыг тогтоосон байна. Энэхүү нягтын ялгаа нь мантийг бүрдүүлэгч чулуулаг, эрдэсийн химийн ба структурын ялгаа, дулааны ялгаанаас үүдэлтэй байж болох юм гэж үзэж байна. Мантийн конвекц бол энэхүү нягтын ялгаа байгаагын нэгэн баталгаа юм.
Гол плитүүд
Нийтдээ 7 том плит, олон тооны жижиг плитүүд байна. Гол плитүүдийг хүснэгтээр үзүүлэв.
Жижиг плитүүдээс Энэтхэгийн плит, Арабын плит, Карибын плит, Наска плит, Филиппины плит зэрэг болно.
Бусад гариг дээрхи плитүүд
Хөрс гаригуудад тектоникийн плитүүд байх эсэх нь тухайн гаригийн массаас хамаарч магадгүй ба Дэлхийгээс илүү масстай хөрст гаригт илэрч болох юм. Мөн Дэлхий дээрхи тектоник идэвхижилт нь устай холбоотой байж болно.
Жөжян муж
Жөжян (аль эсвэл Жэжян, Жежян гэсэн янзаар бичих, хятадаар 浙江) — Хятад улс (БНХАУ)-ын нэгэн муж.
Зураг
Ангилал:Хятадын муж
Самар догол мөрт
Самар догол мөрт (“Абзац-орех”. “Nut graph”). Томоохон хэмжээний материал бичих үед сунжирсан лид ашиглах явдал гардаг. Ийм лид 4-5 догол мөрт хүртэл үргэлжлэх нь энгийн үзэгдэл. Үүнд мэдээллийн үндсэн агуулгыг нээж чадахгүй боловч уншигчид үйл явдлыг урьдчилж харах, агуулгыг нь бүхэлд нь төсөөлөх сэтгэгдэл төрүүлэх боломжтой юм. Өөрөөр хэлбэл, цаашид унших уу, болих уу гэдэг шийдвэр гаргахад нөлөөлөх болно. Гэхдээ уншигч удаан хүлээхийг тэвчихгүй. Тиймээс удлаа гэхэд 5 дахь догол мөрөнд хэргийн учир утгыг товч тайлбарлах хэрэгтэй юм. Тийм догол мөрийг сэтгүүл зүйн практикт “самар догол мөрт” гэж нэрлэдэг. Ингэж нэрлэхийн гол шалтгаан нь үйл явдлын учир утгыг тайлбарлаж, уйдаж эхэлж буй уншигчийн анхаарлыг татах, цаашид үргэлжлүүлэн унших сонирхол төрүүлэхтэй холбоотой юм. Товчоор хэлбэл, самар шиг хатуу, амттай, чухал зүйл өгч байна гэдгийг илэрхийлдэг. Сэтгүүл зүйн практикт асуудал дэвшүүлсэн, шүүмжлэлт өгүүлэл, сурвалжилсан тэмдэглэл, аян замын тэмдэглэл, найруулал зэрэг томоохон хэмжээний төрөл, зүйлд “самар догол мөрт”-ийг түгээмэл хэрэглэдэг. Үүнийг туршлагатай сэтгүүлчид сайн хийдэг нь түгээмэл ажиглагддаг.
Ангилал:Сэтгүүл зүй
Рейтинг
Ангилал:Таних тэмдэг
Яссин Бамму
Яссин Бамму (Yacine Bammou; 1991 оны есдүгээр сарын 11-нд Парис хотод төрсөн) — Францын хөлбөмбөгчин бөгөөд «Нант» багт довтлогчоор тоглодог.
Замнал
Бамму Лиг 1-ийн дебютээ 2014 оны наймдугаар сарын 9-нд «Лансын» эсрэг (1:0) тоглоход 64-р минутанд сэлгээнээс хийж, 65-р минутанд гоолдсон.
Цахим холбоос
Ангилал:Францын хөлбөмбөгчин Ангилал:Хөлбөмбөгийн довтлогч Ангилал:Эври багийн тоглогч Ангилал:Люкон багийн тоглогч Ангилал:Нант багийн тоглогч Ангилал:Францчууд Ангилал:1991 онд төрсөн
Андреас Бек
Андреас Бек (Andreas Beck), Андрей Оскарович Бекк (ЗСБНХУ, Кемерово) — Германы хөлбөмбөгчин, Туркийн «Бешикташ» багт хамгаалагчаар тоглодог.
Германы шигшээд 9 тоглолтонд оролцсон.
Замнал
Бек ЗСБНХУ-ад мэндэлсэн ба эцэг эхийн хамт Германд 1990 онд суурьшчээ.
«Штутгартын» эгнээнд бундеслигийн анхны гараагаа 2006 оны хоёрдугаар сарын 11-нд хийсэн. Таван өдөр болоод УЕФА-гийн цомд «Мидлсборотой» тоглосон.
2006 оны аравдугаар сарын 27-нд «Байер Леверкузений» хаалганд (1:0) анхны бөмбөгөө оруулж байлаа.
Бек 2015 оны долдугаар сарын 4-нд «Бешикташтай» 3.5 жилээр гэрээлжээ.
Амжилт
Германы аварга: (1)
Цахим холбоос
Ангилал:Германы шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Штутгарт багийн тоглогч Ангилал:Хоффенхайм багийн тоглогч Ангилал:Бешикташ багийн тоглогч Ангилал:Германы хөлбөмбөгийн улсын аварга Ангилал:Туркийн хөлбөмбөгийн улсын аварга Ангилал:Оросын Германчууд Ангилал:Германчууд Ангилал:1987 онд төрсөн
Чансү-гүнь
thumb|[[Өмнө Солонгос орон|Өмнө Солонгос орон болон Умар Чолла аймаг дахь Чансү хошуу]] Чансү хошуу (солонгосоор 장수군 - чанг-сү-гүн) — Өмнө Солонгос улсын Умар Чолла аймгийн хошуу (군 күнь). 533.63 км² газар нутагт нь 2010 оны намар 23,423 хүн оршин сууж байсан. Өдгөө хошууны нутаг 1 балгас (ып), 6 сум (мёнь) болон хуваагддаг.
Ангилал:Өмнө Солонгос улсын орон нутаг
Сааб 340
Тус онгоцны давуу тал нь гэвэл ердөө 1200 м-ийн зайд газраас хөөрч буух чадалтай гэнэ.
Манай улсад 2006 оны 6-н сарын 7-нд агаарын тээврийн Изинис Эйрвэйз компани Сааб 340B-г 3 ширхэгийг Америкаас оруулж ирсэн. Тус онгоцууд нь 1992-1995 оны загвар бөгөөд Техас мужид Американ Ийгл (American Eagle) компанид нислэг үйлдэж байжээ. Дотоодын нислэгт ашиглагдах энэ онгоц нь монголын цаг уурт зориулан тусгай тоноглол: FMS, EGPWS, Gravel Kit, Heating System, Stand Alone GPS, ELT зэргийг хийлгэсэн гэнэ. Мөн GE CT7-9B маркийн хөдөлгүүртэй, Hamilton Sundstrand сэнстэй. Одоо эдгээр онгоцууд дотоодод Улаанбаатраас Мөрөн, Чойбалсан, Баянхонгор, Даланзадгад, Улаангом, Ховд хотуудад нисч байна.
Цахим холбоос
Ангилал:Богино зайн нисэх онгоц Ангилал:Хоёр хөдөлгүүрт нисэх онгоц Ангилал:Саабын агаарын тээврийн хэрэгсэл Ангилал:Шведийн зэвсэгт хүчний агаарын тээврийн хэрэгсэл Ангилал:Анхны нислэг 1983 он
Ислам Слимани
Замнал
Алжирын шилдэг Белуиздадаас тодорсон Слиманиг португалийн Спортинг 2013 оны наймдугаар сарын 6-нд элсүүлсэн юм. Тэрбээр Фреди Монтерогийн сэлгээнээс 4 тоглолтонд 4 гоолдон чадамжаа харуулсан.
Шигшээ
Ислам Слимани 2012 оны тавдугаар сард Алжирын шигшээн бүрэлдэхүүнд 2014 оны ДАШТ-ий сонгонд Мали болон Руандын тоглолтуудад багтсан бөгөөд анхны гараагаа тавдугаар сарын 26-нд Нигерийн нөхөрсөг тоглолтонд, зургаадугаар сарын 2-нд Руандатай 2014 оны ДАШТ-ий сонгонд тулахад анх гоолдсон.
Слимани 2014 оны зургаадугаар сарын 22-нд Солонгостой (4:2) ДАШТ-д таарахад гоол болон дамжуулалтыг хийсэн.
Холбоос
Ангилал:Алжирын шигшээ багийн хөлбөмбөгчин Ангилал:Хөлбөмбөгийн довтлогч Ангилал:Спортинг Лиссабон багийн тоглогч Ангилал:Белуиздад багийн тоглогч Ангилал:Черага багийн тоглогч Ангилал:2013 оны Африк үндэстний цомд оролцогч Ангилал:2014 оны хөлбөмбөгийн ДАШТ-д оролцогч Ангилал:Алжирчууд Ангилал:1988 онд төрсөн
Дэлхий бөөрөнхий биш
Дэлхий бөөрөнхий биш ном нь 2005 оны 4 сард хэвлэгдэн гарсан бөгөөд хэвлэгдсэнээсээ хойш Нью-Йорк Таймсын Бестселлерүүдийн жагсаалтад тасралтгүй байсан бөгөөд дэлхийн 30 гаруй хэлнээ орчуулагдаж зөвхөн 2006 оны дотор 2 сая хувь борлогдсон байна. Номыг зохиогч Томас Л.Фрийдман нь Нью-Йорк Таймсд ажилладаг, Пулицерийн шагналыг гурвантаа хүртэж олноо алдаршсан сэтгүүлч юм. Түүний туурвисан "Бейрутээс Йерусалим хүртэл", "Лексус ба Чидун жимсны мод", "Уртраг ба өргөрөг" гэсэн 3 бүтээл нь олон улсын бестселлер болжээ.
Товч агуулга
Фрийдман энэ номондоо хүн төрөлхтний өмнө айсуй яваа цоо шинэ ертөнцийн тухай тайлбарлажээ. Дэлхий хавтгай болсоор байна гэснээрээ даяаршлын ачаар дэлхий дээр мэдээллийн асар хүчтэй сүлжээ үүсч, өрсөлдөөний талбай улам бүр тэв тэгшхэн хавтгай болсоор байна, ингэснээр Ази, Африк, Европ, Америк, хар шар Энэтхэг, Хятад ер хэн байвч ижил тэгш эрхтэйгээр тоглоомд оролцох боломжтой үе ирж байна гэсэн санааг гаргажээ. Тэгэд тэрхүү шинэ ертөнцийн үүсэл хөгжлийг өөрийхөөрөө тайлбарлахыг ороlдож, бас зохиогч өөрөө Америк хүн тул Америк орныг энэхүү ертөнцтэй холбосон тайлбарыг хийжээ.
Дэлхийг хавтгайлагч 10 хүчин зүйл
Берлиний хана нуран унаснаар олон сая хүнийг эрх чөлөө ардчилал руу дуудсан их хүчний давалгааг эхлүүлсэн билээ. Энэ үйл хэрэг бидэнд дэлхий ертөнцийг цоо шинээр харах боломжийг өгсөн. 1990 ээд оны дундуур өрнөсөн PC-based platform-оос Internet-based platform руу шилжих хөдөлгөөний явцад вэб браузер хэмээх киллер-апликэшн бий болж улмаар интернэтийн хөгжлийн хурдыг асар ихээр нэмсэн.
Эх кодыг онлайнаар нээлттэй болгосноор олон газрын хүмүүс нэгэн дор цуглаж өөрсдийн софтвэйрээс авахуулаад толь бичгийг хамтдаа бүтээх боломжтой болсон. Үнэгүй софтвэйрийн хөдөлгөөн нь хэрэглэгч нарынхаа хүчээр бүтээгдэж, сайжруулагдаж ирсэн бөгөөд тэдгээр бүтээгдэхүүнийг бүтээх олон төрлийн зэмсгийг ч бүтээн бий болгосон юм. Хэрвээ нээлттэй эхийн хөдөлгөөн үүсээгүйсэн бол тэдгээр хүчит зэмсгүүд дэлхий дээр бий болохгүй байх байсан бизээ. 2001 онд Хятад улс дэлхийн худалдааны байгууллагад гишүүнээр элссэн нь өрсөлдөөний шинэ ертөнцийг бий болгов. Хэвтээ тэнхлэгийн дагууд бэлтгэн нийлүүлэгчид, жижиглэн худалдаалагчид болоод хэрэглэгч нарын хоорондын хамтын ажиллагааг хангадаг аргачлал бөгөөд энэ аргыг хэрэгжүүлсэн төгс жишээ бол Wal Mart юм. Энэ концепци нь хавтгай ертөнц дэхь хил хязгаарын саад тотгорыг багасгасан шинэ глобал стандартыг бий болгосон юм. Цөөн тооны компаниуд л Supply Chain (нийлүүлэлтийн гинжин хэлхээ) ний менежментийг өөрийн хүчээр бий болгох бололцоотой байдаг. Харин Insourcing ийн арга нь үлдэж буй нийт компаниудад өрсөлдөх боломжийг олгосон юм. Тошиба гийн жишээг авч үзэхэд засварын үйлчилгээгээ UPS-д даалгасан байдаг. Таны эвдэрсэн Тошиба компьютерийг UPS хүлээж аваад засчихаад, буцаагаад танд хүргэнэ. UPS бас NIKE тай дээрхтэй адил гэрээтэй. Үйлчлүүлэгч Найкийн бүтээгдэхүүнийг захиална, захиалгыг Найк хүлээж аваад UPS д шилжүүлнэ. UPS нь Nike ийн бүтээгдэхүүний агуулахыг ажиллуулдгийн хувьд агуулахаас бүтээгдэхүүнийг аваад захиалагчид хүргэж өгнө. Google, Yahoo, MSN зэрэг нь дэлхийн өнцөг булан бүрт буй хүмүүст мэдээлэлд хандах боломжийг олгож байна. Тэдгээр мэдээллийг интернэт байгаагүйсэн бол өөр аргаар хүмүүс олж авах нь бараг боломжгүй юм. Энэ боломжын үрээр урьд өмнө төсөөлөгдөөгүй глобал нийгэмлэгүүдийг хэлбэршүүлэн бий болгож байна Дижитал, мобайл, виртуаль инновациуд нь бусад хавтгайруулагч хүчин зүйлүүдэд супер хүчийг олгосон юм. Лаптоп, гар утас, VIP болоод гар төхөөрөмжүүд нь дэлхийг асар өндөр хурдаар холбож, утасгүй хавтгай ертөнцийг бий болгож байна.
Ангилал:2005 оны номнууд
Санал асуулга
Санал асуулга (Опрос общественного мнения. Opinion poll). Энэ нэр томъёог сэтгүүл зүйн практикт үндсэн гурван утгаар хэрэглэдэг. Үүнд: 1. Сэтгүүл зүйн ямар нэгэн асуудал, үзэгдэл, үйл явцын талаарх олон нийтийн санаа бодлыг мэдэх, түүний үр дүнг нэгтгэн дүгнэх замаар дүгнэлт гаргах, зөвлөмж боловсруулах зорилготой сэтгүүл зүйн социологийн нэг арга юм. 2. Шилдэг хэвлэл мэдээллийн хэрэгсэл, сэтгүүлчдийн бүтээлийг шалгаруулах, сурталчлах, мэдээлэл цуглуулах үйл ажиллагаа мөн. 3. ОНМХ-ийн газруудаас нийтлэл, нэвтрүүлгийн чанарыг сайжруулах, бодлогыг боловсронгуй болгох, алдаа дутагдлыг засаж залруулах, хүлээн авагчдын мэдээллийн эрэлт хэрэгцээг тодорхойлох зорилгоор явуулдаг мэдээлэл цуглуулах шинжтэй үйл ажиллагааны нэг хэлбэр юм. Өндөр хөгжилтэй орнуудын томоохон хэвлэл мэдээллийн байгууллагуудын дэргэд судалгааны хэлтэс, албад ажилладаг бөгөөд тэд долоо хоног, сар, улирал тутам захиалагч, хүлээн авагчдын дунд санал асуулга явуулж ХМХ-ийн нэр хүнд (рейтинг), эрэлт хэрэгцээ, өрсөлдөх чадвар зэргийг тогтоодог.
Ангилал:Зах зээлийн судалгаа Ангилал:Нийгмийн сэтгэл зүй Ангилал:Нийгэм- ба эдийн засгийн статистик Ангилал:Туршлагад үндэслэсэн нийгмийн судалгаа
Хөх судалт халим
Хөх судалт халим (Balaenoptera musculus) нь Сахалт халимын дэд багийн хөхтөн ба Дэлхий дээр урьд болон одоо амьдарч буй амьтдын дотор хамгийн том нь юм.
Анатоми
Биеийн урт 20-30 м, жин нь 100-200 т байна. Хамгийн том хөх судалт халимны урт 34 м хүрч байжээ. Сэлүүр нь 3-4 м урттай.
Энэ халим нь бүх далайд амьдрах ба нүүдэл хийдэг байна. Зун нь гол идэш нь болох нэг төрлийн маш жижиг сам хорхойгоор баялаг Хойд мөсөн далайд, өвөл нь Антарктидын далай хавиар нутаглана. Үржлийн үе болон зулзагаа өсгөхөөс бусад үед ихэвчлэн ганцаар амьдардаг. Хөх судалт халим 8-10 нас хүрээд нас бие гүйцэх ба 80 орчим насалдаг. Насанд хүрсэн халим нэг өдөрт дундажаар 4 т орчим сам хорхойгоор хооллоно. Мөн саяхны судалгаагаар сардин загас бас иддэг болохыг тогтоогоод байна. Эм халим 2-3 жилд нэг төрнө. 11 сар хээлээ тээх ба зулзага нь 7 м урт, 2700 кг жинтэй төрдөг аж. Ихэр зулзага төрүүлэх нь тун ховор юм. 7-8 сар хөхүүлдэг байна. Хөх судалт халимны зулзага нэг өдөрт 380-570 л сүү хөхөх ба нэг өдөрт 90 кг жин нэмдэг байна. Үржлийн үе нь намар орой эхэлж өвөл дуустал үргэлжлэнэ.
Хөх судалт халим нь хамгийн чанга дуу гаргадаг амьтан юм. Хэт нам долгионы том хүрхэрсэн дуу гаргах ба 150 км цаадах халимтай холбоо барьдаг байна. Цагт 50 км хүртэл хурдалж чадах ч ихэнх үед 20 км/ц хурдтай сэлдэг. Хооллож байхдаа хурдаа 5 км/ц хүртэл сааруулдаг. Хөх судалт халимын хэл нь 2.7 т, зүрх нь 600 кг жинтэй ажээ. Мөн амандаа 90 т хүртэл ус, тэжээл багтааж чадна. Хооллож байхдаа 10 минут шумбах ба жирийн үед нэг амьсгаагаар 20 минут шумбадаг. Судалгаагаар хамгийн удаан шумбасан нь 36 минут байв. Хөх судалт халимын байгаль дах ганц дайсан нь алуурчин халим болно. Судлаачдын үзэж байгаагаар насанд хүрсэн халимын 25% нь алуурчин халимны дайралтаас авсан шарх, сорвитой байжээ.
Халимын тоо
Дээр үед хурд, хүчтэй аварга том халимыг агнах нь хэцүү тул алж хороох нь ховор байв. Гэвч техникийн дэвшил, хөгжлийг даган хурдан том онгоц, буу зэвсэг, тэсрэх бөмбөг зэрэг гарснаар хөх судалт халимыг агнах явдал гаарсан байна. 1960-д онд хөх судалт халимыг агнахыг хориглосон хууль гарсан ба 1970 оноос хуучны СССР-н хууль бус анг ч мөн зогсоожээ. Гэвч энэ хүртэл аль хэдийн Антарктидад 330,000, дэлхийн бөмбөрцгийн өмнөд хагаст 33,000, хойд Номхон далайд 8200, хойд Атлантын далайд 7000 толгой агнагдсан байлаа. 2002 оны байдлаар нийт 5000-12000 орчим хөх судалт халим бий гэсэн тооцоо байна.
Эшлэл
Ангилал:Сахалт халим Ангилал:Амьтны хамгийн
Шаньдун муж
Шаньдун (аль эсвэл Шандун, Шаньдон гэх мэтээр бичих, хятадаар 山东) — Хятад улс (БНХАУ)-ын нэгэн муж.
Зураг
Ангилал:Хятадын муж
6 сарын 28
6 сарын 28 нь Григорийн тооллын жилийн 179 дахь (өндөр жил бол 180 дэх) өдөр юм. Мөн он дуустал 186 өдөр үлдэж байна.
Энэ өдөр нас барагсад
0628 #28
Чиньань-гүнь
thumb|[[Өмнө Солонгос орон|Өмнө Солонгос орон болон Умар Чолла аймаг дахь Чиньань хошуу]] Чиньань хошуу (солонгосоор 진안 - чин-ан-гүн) — Өмнө Солонгос улсын Умар Чолла аймгийн хошуу (군 күнь). 789.13 км² газар нутагт нь 2005 онд 23,992 хүн оршин сууж байсан. Өдгөө хошууны нутаг 1 балгас (ып), 10 сум (мёнь) болон хуваагддаг.
Ангилал:Өмнө Солонгос улсын орон нутаг
Ричард Данн
Ричард Патрик Данн (Richard Patrick Dunne, Risteárd Ó Duinn; 1979 оны нэгдүгээр сарын 21-нд Дублин хотод төрсөн) — Ирландын хөлбөмбөгчин бөгөөд «Куинз Парк Рейнжерс» багт хамгаалагчаар тоглодог.
Замнал
2008 оны долоодугаар сард Данн дөрвөн жилийн гэрээг «Манчестер Сититэй» шинэчлэн байгуулав.
2009 оны нэгдүгээр сард «Уиган Атлетиктай» тоглохдоо 'Премьер лигт найман улаан хуудсаар торгуульсан Патрик Виейра болон Данкан Фергюсон нарын сөрөг үзүүлэлттэй зэрэгцэв'.
Данн 2013 оны долоодугаар сарын 15-нд «Куинз Парк Рейнжерс» багт үнэгүй наймаагаар элссэн.
Гадны холбоос
Ангилал:Ирландын хөлбөмбөгчин Ангилал:Ирландын шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Эвертон багийн тоглогч Ангилал:Манчестер Сити багийн тоглогч Ангилал:Астон Вилла багийн тоглогч Ангилал:Куинз Парк Рейнжерс багийн тоглогч Ангилал:Ирландчууд Ангилал:1979 онд төрсөн
Цагаанхүзүүт хөмрөг
Цагаанхүзүүт хөмрөг, Emberiza schoeniclus, нь Хөмрөгийнхөн овгийн шувуу юм. Тэд Европ болон Азийн сэрүүн бүсийн нутагт амьдарна. Нүүдлийн шувууд бөгөөд дулаан зөөлөн уур амьсгалтай өмнө зүгт өвөлждөг.
Гадаад төрх
Энэ хөмрөг нь дундаж хэмжээний ба 13.5-15.5 см урт биетэй, жижиг боловч ургамлын үр идэхэд зохилдсон бахим хошуутай. Эрэгчин нь хар толгой хоолойтой ба цагаан хүзүүтэй, бор нуруу нь судалтай байдаг. эмэгчин нь судалтай бор толгой, өнгө алаглаагүй бордуу зүстэй.
Тэд голдуу ургамлын үрээр хооллох ба ангаахайгаа тэжээх үедээ хорхой шавьж агнадаг. 5-7 сард мод буюу бут, өндөр өвсний угт хатсан мөчир, өвс эвлүүлэн үүрээ засаж 4-7 өндөг гаргана. 1--14 хоног дараад ангаахай гардаг.
Цахим холбоос
Ангилал:Хөмрөгийнхөн Ангилал:Монгол орны шувууд Ангилал:Евразийн шувууд
Монгол бичгийг цахим ертөнцөөр
Монгол бичиг - Их Монгол улсын үед албан ёсны бичиг болгосон хэмээн Монголын нууц товчоонд дурдсан байдаг ба Монголчууд эхэндээ "Уйгаржин бичиг" гэж нэрлэдэг байсан. Мөн онцлог шинжүүд болоод бусад монгол түүхэн бичгүүдээс ялгах зориулалтаар босоо бичиг, хуучин монгол бичиг, худам монгол бичиг, уйгуржин бичиг гэж олон янзаар нэрлэдэг. Чингис хаан Найман аймгийг нэгтгэсэний дараа олзлогдсон бичээч Тататунга нь эртний Иран дахь Согд бичгээс үүссэн хуучин Уйгур бичгээр үндэс болгож зохиосон гэж үздэг юм. Монгол хэлээр бичигдсэн уйгаржин бичгийн анхны дурсгал нь 13-р зуунд урласан Чингисийн чулууны бичиг. Уг бичиг нь зөвхөн босоо чиглэлд бичдэгээрээ онцлог. Мөн үгийн эхэн дунд адагт буй үсгийн хэлбэр нь ихэвчлэн өөр өөр хэлбэртэй. Монгол бичиг нь Баруун Монголын ойрад аялгуунд тулгуурласан тод бичиг, буриад аялгуунд ойртуулсан вагиндрагийн үсэг гэх мэт хэд хэдэн хувилбартай. Мөн Аюуш Гүүшийн зохиосон галиг үсэг болох Али-Гали нь уйгаржин үсгийн хөгжилд томоохон хувь нэмэр оруулсан бөгөөд уг үсгээр монгол хэлнээс гадна төвд, самгарди, хятад хэлний үгийг тэмдэглэх өргөн боломж нээгдсэн.
Монгол хүнийг МОНГОЛ ХҮН гэж хэлүүлэх ганц зүйл бол МОНГОЛ ХЭЛ БИЧИГ. Дэлхийн хэмжээнд гайхалтай гэж үнэлэгдсэн 7 бичиг үсэг байдаг гэдэг, түүний нэг нь монгол бичиг (цаашид босоо монгол бичиг гэж ойлгоё) орсон байдаг. Бид үүнийгээ ч мэдэхгүй явж байна. Монгол бичиг бол угтаа хүн бичиг. Толгой, титэм, гэдэс, шилбэ гээд хүний бүх шинж чанар түүнд агуулагдаж байдаг. Өнөөдөр олон олон залуучууд монгол бичгийг мэдэх нь битгий хэл нэрээ бичиж чадахгүй байна. Энэ бол гутамшиг.
Тэртээх 1200-аад оны Чингисийн чулууны бичгээр өв болгон авдаг ч үүссэн хугацаа үүссэн шалтгаан нь нууцлаг хэвээр 1000н жилийг элээсэн өв их соёл. Монгол хэл бол маш эртний Алтай язгуурын өвөг хэлний нэг төдийгvй өөрийн гэсэн сонгодог бичиг vсэгтэй.
Хэл, бичиг хоёр бол хэлний хос жигүүр буюу. Шувууны хос жигүүрийн нэг нь хугарвал нисч үл чадахын адил бичиггүй хэл өрөөсөн далавчаараа газар алгадахын үлгэр адил бол утгыг тэмдэглээгүй vсэг бичиг жигүүргүй шувуу мэт "амьгүй". Хэдий бээр бичиг үсэггvй хэл байж болох авч тийн хэл зөвхөн одоо цагт аман харилцуурын үүрэгтэй болохоос бус санааг алсад дамжуулах, өнгөрсөн хийгээд өнийн хэрэг явдлыг мэдээлэх, утга соёлыг хадгалах, хамгаалах, хойчист уламжлах боломжгүй юм. Хүн төрөлхтний түүхэнд хамгийн анхны бичиг нь Шумерүүдийн соёл болох-Мезопотамяа дахь шаантаг, шавар бичиг агаад эл бичиг МЭӨ 3300 жилийн тэртээ Багдадад үүссэн гэж vздэг. Хүн төрөлхтөн түүхэндээ 5000 гаруй хэлээр харилцаж иржээ. Үүнээс эдүгээ 3000 амьд хэл байгаагаас зөвхөн гуравны нэг нь л бичиг үсэгтэй хэл байна гэсэн тооцоог нийгэм хэл шинжээчид гаргасан байна.
Тиймээс монгол бичиг нь уйгараас зээлсэн "уйгаржин бичиг" биш, 1940-өөд онд Сталины заавар, коминтерний шахалтаар халагдаж солигдсон болохоос бус хуучирч хоцрогдсон "хуучин бичиг" биш, худал хуумгай бичдэг "худам бичиг" ч биш, монгол хүний бодож сэтгэх сэтгэхvйн онцлог, бэлэгдэл зүйг нарийн тусгасан оюуны онч бодлогот бvтээл, монгол хэлний гол ёс, хууль, дүрэм зүйд "эв мод нийлэх мэт" яв цав таарч тохирсон яах аргагүй үндэсний "монгол бичиг" болой.
"Арван номын үсэгтэйдээ хө" гэж ардын дуундаа дуулдаг монголчууд өөрсдийн үе үеийн соёлын хэрэгцээндээ зориулж 10 гаруй авианы тогтолцоот бичиг үсэг зохион хэрэглэж байсан нь нь монголчуудын оюунлигийн боловсролыг илтгэх төдийгүй үндэсний соёлын бахархал даруй мєн. Тэдгээр олон монгол үсэг бичгийн дундуур сүвлэн сүлбээлж ганцаар амь бөхтэй оршиж, олон монгол хэл аялгуутныг үсэг бичгээрээ нэгтгэн нийт дунд өргөн хэрэглэгдсээр ирсэн бичиг нь гагцхүү монгол бичиг болой. Тиймээс эдүгээх дэлхийн монголчууд нийгэм даяар монгол бичгээ сэргээн хэрэглэвээс хоор хоорондоо саадгүй чөлөөтэй харилцахаас гадна дэлхийн даяаршилд монгол бичиг соёл өвөрмөц гойд төрх, өв соёлын баялагаараа гайхагдан, монгол хэлний амин амьсгаа үл тасарч, монгол угсаатан дэлхийн дэлгэр цээжнээ товойн тодорч үлдэхсэн.
Монгол бичгээр вэб хуудас бүтээх боломж
Босоо монгол бичгээр цахим хуудас хийх нь их энгийн бөгөөд үүнийг хэрэглэж буй олон жишээ бий. Хэдийгээр эхний үед үсгийн фонд болон чиглэлийн өөр өөр харагдах хүндрэлүүд байх боловч түүнийг тохирсон шийдлүүд байна.
Хэрэглээний программууд
Энэхүү программ нь 1998 онд Michael Warmuth гэгч хүний хийсэн Qagucin гэсэн нэртэй нэгэн сонирхолтой програм юм.* Энэ нь та keyboard дээрх англи үсгийн дуудлагаар шууд монгол бичиг бичих боломжтой юм байна. Хэрэглэхэд энгийн авсаархан. Би sanakae гэж бичихэд жаахан буруу sanaKai гэж бичиж байж зөв болж байна. Тэгэхлээр үгээ буруу зөв бичиж байгаад давхар хянах хэрэгтэй шууд галиглавал буруу бичих нь байна. Сүүлийн үеийн Виста тооцуураас бий болсон Монгол бичгийн фонт, товчлуурын хөтөч өмнөх үеийн тооцуурт байхгүйгээс энд бичсэн Монгол бичиг танигдахгүй, суралцан бичихэд саад болж байгаа асуудал байгаа юм. Харин энэ доорхи холбоост ХР тооцуурт Монгол бичгийн фонт ба товчлуурын хөтөчийн багц файлуудыг тавьлаа. Мөн Виста тооцоолуурт байгаа Монгол бичгийн фонтоор бичихэд Я үсгийн ард эгшиг бичихээр И болоод байгаа алдаа байсан нь сүүлийн үеийн Виндовс 7­д орсон фонтыг суулгаснаар засарч байна. Ямарч нэмэлт програм ашиглалгүйгээр Windows 7 дээр монгол бичгээр бичих хичээлийг хүргэж байна. Доорх видео хичээлийг дагаад хийвэл та монгол бичгээр бичиж чадна. Мөн манай сайтаас мэдээ хичээл хуулхыг хориглоно.
Зүүлт тайлбар
Ангилал:Монгол бичиг үсэг
Мандалговь
Мандалговь хот нь Дундговь аймгийн төв юм. Улаанбаатар хотоос 270 км зайтай талархаг газарт д.т.дээш 1395 м өндөрт оршдог бөгөөд 11 км2 талбайг эзэлдэг. Хүн ам нь 10,506 (2005 он). Засаг захиргааны хувьд Сайнцагаан сум гэж нэрлэгдэнэ. Уг суманд нийт 2 цогцолбор сургууль, 5 бүрэн дунд сургууль байдаг.
Лавлах бичиг
Ангилал:Дундговь аймгийн суурин ! Ангилал:Монголын аймгийн төв Ангилал:Монголын суурин Ангилал:Монголын хот
Мүжү-гүнь
thumb|[[Өмнө Солонгос орон|Өмнө Солонгос орон болон Умар Чолла аймаг дахь Мүжү хошуу]] Мүжү хошуу (солонгосоор 무주군 - мү-жү-гүн) — Өмнө Солонгос улсын Умар Чолла аймгийн хошуу (군 күнь). 631.8 км² газар нутагт нь 2008 оны намар 25,169 хүн оршин сууж байсан. Өдгөө хошууны нутаг 1 балгас (ып), 5 сум (мёнь) болон хуваагддаг.
Ангилал:Өмнө Солонгос улсын орон нутаг
Найдангийн Түвшинбаяр
Монгол улсын анхны олимпын аварга (2008), анхны хос медальтан, жүдоч, Монгол улсын хөдөлмөрийн баатар (2008) бөгөөд гавьяат тамирчин (2008) Найданы Түвшинбаяр (дүрмийн ялгаа сайн танигдахгүйгээс Найдангийн Түвшинбаяр гэж бичих нь түгээмэл байдаг) 1984 оны 6 сарын 1-нд Монгол улс (БНМАУ)-ын Булган аймгийн Сайхан суманд малчин монгол эцэг Т. Найдан, эх Д. Цэнд-Аюуш нарын долоон хүүхдийн отгон нь болон төржээ.
Монгол хөвүүдийн жишгээр үндэсний бөхөд дуртай, зүтгэлтэй байсан Түвшинбаяр 2002 онд өсвөр (16 нас) бөхийн УАШТ-д түрүүлж, 2003 онд идэр (17-18 нас) бөхийн УАШТ-ээс хүрэл медаль зүүж, удалгүй Булган аймгийн наадамд түрүүлж аймгийн арслан цолтой залуу хүчтэн болов. Булган аймгийн арван жилийн II дунд сургуулийг төгсөөд Улаанбаатарт ирж, "Авар­га" биеийн тамирын дээд сургуульд элсэн жүдогоор хичээллэж эхлэв. 2006 онд багш дасгалжуулагч мэргэжил эзэмшиж төгсчээ. Булган аймагтаа Монгол улсын гавъяат дасгалжуулагч Шаравжамцын Эрдэнэ-Очир баг­шийн удирдлага дор бэлтгэл сургуулилтаа ханган барилдаж байсан бол нийслэлд ирээд Халиуны Болдбаатарын шавь болжээ. 2006 оноос улсын шигшээд багтаж олон улсын тэмцээнд -100 кг жинд барилддаг болсон. 2007 онд Эль-Кувейтийн ААШТ-ээс мөнгө, 2008 онд Чэжүд болсон ААШТ-ээс хүрэл медаль хүртэв. Намар нь болсон олимпын наадaмд таван учраагаа дийлж Монгол улсын түүхэнд анхны алтан медалийг авчирчээ. Ингэхдээ Японы Сүзүкиг давхар хамж цэвэр, Германы Берлаг юүко үнэлгээгээр, Өмнө Солонгосын Чанг коко үнэлгээгээр, Азербайжаны Миралиевийг цаг сунгаж юүкогоор, шигшээ барилдаанд Казакстаны бөх Асхат Житкеевийг ваза-аригаар хожжээ. 2012 оны олимпод дөрөв ялж, Оросын Тагир Хайбулаевтай шигшээд шалгарч, сууж үүрүүлэх мэхээр хожигдож, мөнгөн медаль хүртэн, Монгол улсын анхны олимпын хос медальтан болжээ. Энэ хооронд хоёр удаа (2010, 2011) Монгол улсын аварга болсон. "Будапешт-2017” жудо бөхийн насанд хүрэгчдийн ДАШТ-ний +100 кг жинд барилдаж Гүржийн шинэ залуу од Гурам Тушишвилийг даралтаар цэвэр хожиж, хүрэл медаль хүртсэн. 2017 онд төрийн тэргүүн зэргийн Чингис хааны одонгоор шагнагдсан..
2008 оны 8-р сарын 25-нд Монгол Улсын Ерөнхийлөгчийн зарлигаар Найдангийн Түвшинбаярт Монгол Улсын Хөдөлмөрийн баатар цол, Сүхбаатарын одон, Алтан соёмбо тэмдэг, Монгол Улсын гавьяат тамирчин цолоор шагнажээ.
Үндэсний бөх
2013 оны Ардын хувьсгалын 92 жилийн ойн улсын их баяр, наадамд Дархан аварга Гэлэгжамцын Өсөхбаяраар 6 давж Улсын харцага цол хүртсэн. Улмаар 2017 оны Ардын хувьсгалын 96 жилийн ойн улсын их баяр, наадамд улсын харцага цолны болзлыг хангасан Оргихын Хангайгаар 7 даван шөвгийн дөрөвт үлдэж, улсын заан болжээ. Мөн 2006 болон 2012 онуудад улсын наадамд 4 давж байв.
Олимпын Хорооны тэргүүн
2020 оны 8 сарын 14-нд Монголын Үндэсний Олимпын Хороо Н. Түвшинбаярыг тэргүүнээрээ сонгосон. Гэсэн ч доор дурдсан гэмт хэрэгт холбогдсон тул түүнийг 2021 оны 5 сарын 23-нд албан тушаалаас нь түдгэлзүүлж, улмаар 6 сарын 5-нд Түвшинбаяр тэргүүний тамгаа хүлээлгэн өгсөн юм.
Гэмт хэрэгт холбогдов
2021 оны 4 сарын 2-ны өдөр Н.Түвшинбаяр багын найз болох Монгол улсын начин Энхбатын биед халдаж, хүнд гэмтэл учруулсан бөгөөд Энхбат ухаан оролгүй байсаар 2021 оны 12 сарын 24-нд нас нөгчсөн. Түвшинбаяр хүн амины хэрэгт яллагдагчаар тооцогдон хоригдож буй бөгөөд 2022 оны 6 сарын 9-нд шүүх хурал нь болж, Улсын яллагч, прокуророос 19 жил хорих ял, 480 цаг нийтэд тустай ажил хийлгэх зэрэг ялуудыг тус тусад нь эдлүүдэх санал гаргаж, улмаар Хан-Ууул дүүргийн Эрүүгийн хэргийн шүүх Н.Түвшинбаярт 16 жилийн хорих ялыг нээлттэй хорих байгууллагад эдлүүлэх ял оноож шийдвэрлэв.
Гэр бүл
Н.Түвшинбаяр 2009 онд Өвөрхангай аймгийн Хархорин сумын уугуул Болдпүрэвийн Оюунбилэгтэй гэр бүл болж, Манлай, Мандах хэмээх хүү Өэлүн хэмээх охинтой болсон.
Эх сурвалж
Ангилал:Улсын заан Ангилал:Жүдогийн олимпын аварга Ангилал:Монголын жүдоч Ангилал:Монголын олимпын аварга Ангилал:Монгол улсын хөдөлмөрийн баатар Ангилал:Чингис хаан одон шагналтан Ангилал:Алтан гадас одон шагналтан Ангилал:Сүхбаатарын одон шагналтан Ангилал:Алтан соёмбо тэмдэг шагналтан Ангилал:Монгол улсын гавьяат тамирчин Ангилал:Монголын олимпын оролцогч Ангилал:2008 оны зуны олимпод оролцогч Ангилал:2012 оны зуны олимпод оролцогч Ангилал:2016 оны зуны олимпод оролцогч Ангилал:Монголын Үндэсний Олимпын Хорооны ерөнхийлөгч Ангилал:Хүн амины хэрэгтэн Ангилал:2021 оны эрүүгийн хэрэг Ангилал:Монгол дахь эрүүгийн хэрэг Ангилал:Сайханы хүн Ангилал:Монголчууд Ангилал:1984 онд төрсөн
Сүүдрийн засгийн газар
Сүүдрийн засгийн газар гэдэг нь улс төрийн бодлого боловсруулж, ард түмэнд хүргэхийн тулд сөрөг хүчний байгуулдаг байгууллага юм.
Ерөнхий ойлголт
Англид сөрөг хүчний хамгийн том намын дарга нь сүүдрийн ерөнхий сайд болдог бөгөөд тус намаас парламентад сонгогдсон гишүүдээс сүүдрийн засгийн газар-ыг бүрдүүлдэг. Сүүдрийн засгийн газар нь төр, эрх баригч хүчний байгуулсан албан ёсны засгийн газрын бодлоготой санал нийлэхгүй асуудлуудын талаар өөрсдийн байр суурийг тусгасан бодлого боловсруулдаг байна.
Улс төрд төр солигдох үед сөрөг хүчин байсан нам, эвсэл нь улс төр, эдийн засгийн асуудлуудын талаарх бодлогоо боловсруулсан байх хэрэгтэй байдаг. Иймээс Англид сүүдрийн засгийн газарт зориулан төсөв баталж, тусгай өрөө гаргаж өгдөг байна.
Сонгуулиар сөрөг хүчин ялсан тохиолдолд сүүдрийн засгийн газрын гишүүдийн ихэнх нь албан ёсны засгийн газрын харгалзах албан тушаалд томилогддог.
Үндэстэн дамнасан корпораци
Үндэстэн дамнасан корпораци (ҮДК, Multinational corporation) гэж хоёр болон түүнээс олон улсад үйлдвэрлэлийн салбартай юм уу үйлчилгээгээ явуулдаг корпораци (компани) юм.
Үндэстэн дамнасан корпорацийн бүтэц
Үйлдвэрлэлийн боломжоо хэрхэн зохион байгуулснаас нь хамааруулж үндэстэн дамнасан корпорациудыг дараах үндсэн гурван бүлэгт хувааж үздэг:
Байр суурь
Үндэстэн дамнасан корпорациудад нийтдээ дэлхийн аж үйлдвэрлэлийн 50 хувь оногддог бөгөөд хэд хэдэн улсуудын төсвийг нийлүүлснээс ч илүү санхүүгийн чадавхтай асар том хэмжээний ҮДК-ууд байдаг. Тэдгээр нь олон улсын харилцаа, орон нутгийн эдийн засагт хүчтэй нөлөө үзүүлж, даяарчлалд чухал үүрэг гүйцэтгэж байна.
Ангилал:Бизнес
Том Хаддлстоун
Томас Эндрю Хаддлстоун (Thomas Andrew Huddlestone, 1986 оны арванхоёрдугаар сарын 28-нд төрсөн) нь Английн хөлбөмбөгчин бөгөөд Халл Сити болон Английн шигшээ багийн хагас хамгаалагч юм.
Замнал
Тоттенхэм Хотспур багтай 2005 оны нэгдүгээр сард 2.5 сая фунт стерлингийн гэрээг байгуулж байв.
Хаддлстоун 2005–06 оны улиралд Вулверхэмптон Уондерерс багт зээллэгээр тоглосон ба анхны гоолоо 2002-05 оны хооронд тоглож байсан Дерби Каунти багийнхаа эсрэг оруулж байв. Тоттенхэм дэх анхны гараагаа Фулхэм багийг 1–0 харьцаагаар хожсон тоглолтонд 2006 оны нэгдүгээр сарын 31-нд сэлгээгээр хийж байжээ.
Холбоос
Ангилал:Английн шигшээ багийн хөлбөмбөгчин Ангилал:Хөлбөмбөгийн хагас хамгаалагч Ангилал:Дерби Каунти багийн тоглогч Ангилал:Вулверхэмптон Уондерерс багийн тоглогч Ангилал:Тоттенхэм Хотспур багийн тоглогч Ангилал:Халл Сити багийн тоглогч Ангилал:Премьер лигийн тоглогч Ангилал:Англичууд Ангилал:1986 онд төрсөн
Сүньчан-гүнь
thumb|[[Өмнө Солонгос орон|Өмнө Солонгос орон болон Умар Чолла аймаг дахь Сүньчан хошуу]] Сүньчан хошуу (солонгосоор 순창군 - сүн-чанг-гүн) — Өмнө Солонгос улсын Умар Чолла аймгийн хошуу (군 күнь). 495.76 км² газар нутагт нь 2006 онд 32,663 хүн оршин сууж байсан. Өдгөө хошууны нутаг 1 балгас (ып), 10 сум (мёнь) болон хуваагддаг.
Ангилал:Өмнө Солонгос улсын орон нутаг
Хүрэн нүүрс
Хүрэн нүүрс (Lignite, Brown coal) нь бага хувирсан (занар ба чулуун нүүрс хоёрын дундах шат) нүүрс бөгөөд ихэвчлэн дулааны цахилгаан станцaд түлш байдлаар хэрэглэгддэг.
Хүрэн нүүрс нь, 50-77 % нүүрстөрөгч, 20-30 % (зарим тохиолдолд 40 %) чийг (ус), багагүй хэмжээний дэгдэмхий бодисуудыг (50 хүртэл %) агуулдаг. Хар хүрэн эсвэл хар, ховор тохиолдолд хүрэн өнгөтэй. Шаазан дээр зурахад, ямагт хүрэн зураас үлдээдэг. Ойролцоогоор 1 км гүнд, даралт болон өндөр температурын нөлөөгөөр, үхсэн органик үлдэгдлүүдээс үүсдэг. Шаталтын дулаан ялгаруулалт багатай (ойролцоогоор 26 МЖ/кг) түлш.
Агаарт чийгээ хурдан алдаж, бутарч үйрдэг.
Бүтэц ба байгуулалт
Хүрэн нүүрс нь нягт, чулуу хэлбэрийн, хараас - цайвар буурал хүртэл өнгөтэй, шаазан хавтан дээр ямагт хүрэн өнгийн зураас үлдээдэг. Ургамлын гаралтай болох нь дийлэнх тохиолдолд харагддаг: хясаалаг, шороолог, модлог. . Хүрэн нүүрс нь тортогтой дөл гарган, эвгүй үнэр ялгаруулан хялбар шатдаг.
Калийн гидроксидоор боловсруулахад бараан буурал өнгийн шингэнийг ялгаруулдаг. Хуурайгаар нэрэхэд, чөлөөт эсвэл цууны хүчилтэй холбоотой аммиакийг ялгаруулдаг. Хувийн жин 0,5—1,5. Үнслэг ба хүхрийг хасан тооцвол, химийн бүтэц нь: 50—77 % (дундаж нь 63 %) нүүрстөрөгч, 26—37 % (дундаж нь 32 %) хүчилтөрөгч, 3—5 % устөрөгч, 0—2 % азот. Хольцын хувьд бусад нүүрстэй ойролцоо.
Нягт хүрэн нүүрс - Хувийн жин – 1,15-1,30г/см³. Ус бага агуулдаг 7-12% Шороолог хүрэн нүүрс- Хувийн жин – 1,10-1,35г/см³ 36-65% ус агуулдаг.
Чулуун нүүрсээс ялгагдах ялгаа
Өмнө дурьдсанчлан, хүрэн нүүрс нь чулуун нүүрсээс ялгах хамгийн хялбар арга нь түүний шаазан хавтан дээр үлдээх зураас бөгөөд тэр ямагт хүрэн буурал өнгөтэй байдаг. Хүрэн нүүрсний чулуун нүүрсээс ялгагдах чухал ялгаа нь, тэрээр нүүрстөрөгчийн агууламж багатай, дэгдэмхий бодис ба чийгийн (ус) агууламж ихтэйд оршино. Энэ нь түүний утаа ба үнэр их гарган, түргэн хялбар шатаж, бага дулаан ялгаруулдаг, идэмхий калийтай урвалд ордог зэргээр тайлбарлагдана. Усны агууламж ихтэй ба түүнийг хатаахад нунтагран бутардаг. Иймд дулааны үйлдвэрлэлд түүнийг нунтаг байдлаар шатаадаг. Хүрэн нүүрс нь, чулуун нүүрстэй харьцуулахад азотыг бага агуулдаг ч, хүхрийг багагүйгээр агуулдаг. .
Гуминий хүчлийн түүхий эд болох нь
Өмнө дурьдсанчлан хүрэн нүүрс нь калийн гидроксидтэй урвалд ордог. Хүрэн нүүрс нь кали ба натрийн шүлтүүдтэй урвалд орж, усанд уусдаг, кали ба натрийн гуминий хүчлийн давсуудыг үүсгэдэг. Хүрэн нүүрс нь хэдий чинээ их исэлдсэн байна төдий чинээ их хэмжээний гуматуудыг үүсгэнэ. Мэдээж хэрэг эсрэгээр бага исэлдсэн нүүрсээс бага хэмжээтэй бүтээгдхүүн гарна. Бага исэлдсэн нүүрсүүд нь уусдаггүй гуминий фракциудыг ихээр агуулдаг. Манай орны Багануурын Уурхайн хүрэн нүүрс 30-60% гуминий хүчлийг агуулдаг.
Гадаад холболт
Ангилал:Нүүрс Ангилал:Органик эрдэс Ангилал:Хүрэн нүүрсний уурхай
Цөмийн физик
Цөмийн физик гэдэг нь атомын цөмийн бүтэц, хувирлыг судалдаг физикийн шинжлэх ухааны нэгэн салбар. Атомын цөм эгэл бөөмсийг бүртгэх, тэдгээрийн хувирлыг судлахад, тусгай төхөөрөмжүүдийг ашигладаг. Тэдгээрийн тоонд спинтарископ, Гейгерийн тоолуур, Вильсоны камер зэрэг хамаарна. Цөмийн бие тогтворгүй цөм нь цацраг идэвхт цацрагаар ангилагдана
Ангилал:Цөмийн физик
Крис Эванс (жүжигчин)
Кристофер Роберт "Крис" Эванс (Christopher Robert "Chris" Evans, ''1981 оны зургаадугаар сарын 13-нд төрсөн) нь Америкийн жүжигчин юм.
Түүний амьдрал
Крис Эванс нь Бостоны Садбюриг хотод өссөн.Түүний ээжийн нэрийг Лиса (Капуона).Түүний ээж Конкорд залуучуудын театрын найруулагч.Тэрээр 2 эгч нэг ахтай аж.
Хөнөөлтэй Брайс болон Лондон тоглох нь strung- тоглож Дирк Wittenborn-ын харгис хүмүүс: бус, өөр нэг Teen Movie дээр боосон зураг авалтын дараа,Эванс хар тугалга үүрэг төгс оноо болон үүрэн газардсан, дараа нь Чикаго хотод бие даасан хоёр кинонд тоглосон бөгөөд түүний харилцаа асуудалтай байсан ба мансууруулах бодис хэрэглэсэн байжээ. Тэрээр Fantastic Four 2005 оны комик номын Хүн бамбарын дүрд тоглосон. Эванс 2007 оны үргэлжлэн Fantastic Four:Rise Of the Silver Surfer тоглож өсөж дэшсэн байна. Энэ жил тэрээр Дэнни Бойл-ын Sunshine шинжлэх ухаан сансрын зөгнөлт кинонд тоглосон аж.
= Хувын амьдрал = Тэрээр Жэссика Бэелтэй 2001 оноос 2006 он хүртэл үерхсэн байна.
Эванс Буддын шашинтай.
= Дэлгэцэндэх дүр = Кино
Холбоос
Ангилал:1981 онд төрсөн Ангилал:Киноны продюсер Ангилал:АНУ-ын жүжигчин Ангилал:Америкчууд Ангилал:Бостоны хүн
Жянсү муж
Жянсү (үүнээс гадна Жянсу, Жиансү, Жиансу гэж бичиж байна, хятадаар 江苏) — Хятад улс (БНХАУ)-ын нэгэн муж.
Зураг
Ангилал:Хятадын муж
6 сарын 29
6 сарын 29 нь Григорийн тооллын жилийн 180 дахь (өндөр жил бол 181 дэх) өдөр юм. Мөн он дуустал 185 өдөр үлдэж байна.
Үйл явдлууд
Монгол Улсын түүхэнд болсон онцлох үйл явдал:
1964: Зурагтын алсын удирдлагыг зохион бүтээжээ.
1976: Сейшелийн арлууд тусгаар улс болов.
2001: Кофи Аннан НҮБ-ын Ерөнхий нарийн бичгийн даргаар улиран сонгогджээ.
2007: АНУ-д анхны “iPhone” худалдаанд гарав.
Энэ өдөр төрөгсөд
Америкийн жүжигчин Гэри Бьюзи, дуучин, жүжигчин Мария Кончита Алонсо, дуучин Николь Шерзингер, зохиолч Брайан Герберт, Австралийн дуучин, жүжигчин Колин Хэй, Туркменистаны Ерөнхийлөгч Гурбангулы Бердымухамедов, Канадын хоккейч, олимпын аварга Теорен Флёри нар төрсөн.
Тэмдэглэлт баярууд
Нидерландад Ахмад дайчдын өдөр бол Эквадорт Инженерүүдийн өдөр
0629 #29
Skrillex
Хувийн кареер
Хувийн кареераа хөөж From First to Last хамтлагаас гарсныхаа дараах анхныхаа уран бүтээл болох гурван демо (олон нийтэд зориулсан) ("Signal", "Equinox", and "Glow Worm") -г гаргажээ.
2008 онд, Моур Лос-Анжелесийн клабуудад Skrillex (Скриллекс) нэрээрээ тоглолт хийж эхлэв. Үүнээс өмнө тэрээр Twipz (Твифз) нэрээрээ интернэтээр танигдаж амьжсан байжээ. 2010 оны 7 сарын 7-нд анхныхаа богино хэмжээний цомог, My Name is Skrillex-ээ үнэгүй татахаараа гаргажээ.
Моур Их Британий metalcore хамтлаг болох Bring Me the Horizon-ийн гуравдах студийн цомог There Is a Hell, Believe Me I've Seen It. There Is a Heaven, Let's Keep It a Secret дээр ажиллаж, хөтөлбөрийг нь гаргаж мөн аяыг нь бичсэн. Тэр жилийнхээ сүүлээр mau5trap дуу бичлэгийн студид элссэнийхээ дарааханаар үндэстэн дамнасан аялан тоглолт хийж, өөрийн хоёр дахь цомог, Scary Monsters and Nice Sprites-ийг гаргажээ.
2011 онд "First Of The Year" (анхандаа "Equinox" гэж нэрлэгдэж байсан), "Reptile", болон "Cinema", тэр оны 4 сард KoRn хамтлагийн онцгой эрх бүхий "Get Up" дуунуудаа гаргажээ.
Нитобэ Иназо
Нитобэ Иназо (新渡戸 稲造) нь Японы хөдөө аж ахуйн эдийн засагч, сурган хүмүүжүүлэгч, дипломатч, улс төрч, Христосын шашинтан хүн байв.